एक चुनाव से सूपड़ा साफ नहीं होता, जीत का रास्ता दिखाती है हार : तेजस्वी यादव  
चुनाव में हार के बाद तेजस्वी पहली बार मीडिया के सामने आए
तेजस्वी ने कहा- महागठबंधन में फूट की अफ़वाह, हम लोग एकजुट
कांग्रेस के नेता महागठबंधन की समीक्षा बैठक से दूर रहे
बिहार (Bihar) में करारी हार के बाद बुधवार को आरजेडी और उनके सहयोगी दलों के बीच दो दिवसीय समीक्षा इस बात पर समाप्त हुई कि जो पराजय हुई उसकी कल्पना या अनुमान किसी को नहीं था और हार से ही जीत का रास्ता खुलता है. तेजस्वी यादव (Tejaswi yadav) ने कहा कि एक चुनाव से सूपड़ा साफ नहीं होता.
लोकसभा चुनाव के परिणाम (Loksabha Election Results) के सात दिन बाद बिहार में महागठबंधन के नेता, खासकर तेजस्वी यादव (Tejaswi yadav) मीडिया के सामने आए. उन्होंने आते ही सफ़ाई दी. तेजस्वी यादव ने कहा कि ‘जिस प्रकार का परिणाम आया उसकी कल्पना या अनुमान हम लोगों को नहीं था और यह टूट होगी, फूट होगी... अफ़वाह हैं. हम लोग एकजुट हैं.‘
निश्चित रूप से तेजस्वी (Tejaswi yadav) और उनके सहयोगी हार से परेशान हैं. तेजस्वी की असल मुश्किल यह है कि नीतीश कुमार और भाजपा से मुकाबला तो दूर, चुनाव परिणाम के बाद फिलहाल आपस में हार का ठीकरा फोड़ने का दौर चल रहा है.

बुधवार को कांग्रेस (Congress) के नेता इस समीक्षा बैठक से दूर रहे और उस पर तेजस्वी (Tejaswi yadav) ने यह कहकर सफाई दी कि वे ख़ुद दिल्ली जाकर पार्टी के वरिष्ठ नेताओं के साथ विचार विमर्श करेंगे.